Оқушылардың керек-жарағын алуға берілетін қаржылай көмек ата-ананың шотына аудырылады
DATE: 15:25, 22 Тамыз 2022 | GMT +5
TITLE: Оқушылардың керек-жарағын алуға берілетін қаржылай көмек ата-ананың шотына аудырылады
URL: https://kaz.inform.kz/news/okushylardyn-kerek-zharagyn-aluga-beriletin-karzhylay-komek-ata-ananyn-shotyna-audyrylady_a3969623/
META: DATE: 15:25, 22 Тамыз 2022 | GMT +5
TOTAL WORDS: 270
AUTHOR(S):
TEXT: Оқу-ағарту министрлігінің Facebook парақшасында жарияланған ақпаратқа сәйкес,. «Жалпыға міндетті білім беру» қоры аясында 300 мыңнан астам оқушы қаржы алды. Қаржылай көмек 475 мың балаға көрсетіледі. «Оқу-ағарту министрі білім басқармаларының басшыларымен кездесуде төлемдерді 23 тамызға дейін аяқтау туралы тапсырма берді. Биылдан бастап Оқу-ағарту министрлігі қаржылай көмек көрсету ережелеріне өзгерістер енгізді. Егер бұрын өңірлерде бөлінген сома 17 мыңнан 40 мыңға дейін болса, биыл бұл сома ұлғайтылып, кемінде 37 389 теңгені құрайды», - деп атап өтеді министрліктен. Ведомство мәліметінше, көмек беру тетігіне де өзгерістер енгізілді. Енді ата-аналарға қаржы балаларымен бірге мектеп формасын, аяқ киімін, кеңсе тауарларын және тағы басқаларын өз бетінше таңдай алуы үшін банктегі шотына аударылады. Бұған дейін мұның барлығын әкімдіктер сатып алатын және тауардың өлшеміне, сапасына және басқа да жайтқа қатысты мәселелер туындайтын. «Енді атааналар өздерінің банктегі шотына ақшаны тікелей алып, балаларына мектеп формасын, кеңсе тауарларын және аяқ киімін өз бетінше таңдай алады. Мұның артықшылығы - бала атаанасымен бірге таңдаған киіммен мектепке бара алуында. Бұған дейін сатып алумен әкімдіктердің қызметкерлері айналысатын. Кейде киімнің өлшеміне, сапасына қатысты проблемалар туындайтын. Қазір әкімдіктер қаражат аударуды аяқтап жатыр. 37 389 теңге – ең төменгі сома. Жергілікті атқарушы органдар көрсетілген көмек көлемін көбейте алады, бірақ оны азайтуға құқығы жоқ. Кейбір әкімдіктер бұл сомадан артық қаржы бөліп жатыр, мысалы, Алматы 43 мың теңгеден. Біз мұны тек құп көреміз», - деді Оқу-ағарту министрлігі Балалардың құқықтарын қорғау комитеті төрағасының орынбасары Дулат Жекебаев. «Жалпыға міндетті білім беру» қорынан атаулы әлеуметтік көмек алатын отбасылардың балаларына, сондай-ақ АӘК алмайтын, бірақ жан басына шаққандағы орташа табысы ең төменгі күнкөріс деңгейінен төмен отбасылардың балаларына, жетім балаларға және ата-анасының қамқорлығынсыз қалған балалар, төтенше жағдайға тап болған оқушылар және тағы басқаларына көмек көрсетілетінін еске сала кетейік
